Výsledky Dunajského pohára – 20.ročník
Pécs 27.-28.8.2011

Jubilejný dvadsiaty ročník tradičného turnaja o Dunajský pohár pre najkvalitnejšie tímy z Rakúska, Maďarska a Slovenska usporiadalo Maďarsko v Pécsi 27.-28.8.2011. Po minuloročnej úplnej absencii rakúskych družstiev ani v tomto ročníku rakúske kluby nepovažovali turnaj za prioritu - na turnaji sa zúčastnilo len jedno družstvo a aj to nehralo v optimálnej zostave. Keďže druhé rakúske družstvo nepricestovalo, turnaj sa podľa pravidiel hral systémom každý s každým v jedinej skupine. Slovensko reprezentovali prvé dve družstvá z ligovej tabuľky – BC Prešov a Betpres Košice. Za Prešov nastúpili vlastní hráči Závada, Banyász, Z.Orlovská a Kubíková, hosťoval bývalý prešovský hráč Smrek, ktorý nedávno prestúpil do M-Športu Trenčín. Negatívom bolo, že Prešov nemal tretiu ženu a musel v každom stretnutí kontumovať jeden zápas. Za Košice okrem vlastných hráčov Kožára, J.Fiľa, Zábavníkovej a dorastenky A.Vargovej hosťovali aktuálni majstri SR v dvojhrách J.Vícen a M.Fašungová. Na turnaji jednoznačne dominovalo domáce maďarské družstvo z Pécsu posilnené indonézskymi hráčmi a aj strieborné medaily ostali v Maďarsku družstvu Debrecína. Tretie miesto vybojovalo družstvo Košíc, keď v slovenskom derby jednoznačne rozdrvilo slovenského majstra BC Prešov.

Výsledky stretnutí:
1.kolo: Košice – Prešov 6:1 (13:5), Pécs – Debrecín 6:1 (12:2)
2.kolo: Debrecín – Kärnten 4:3 (9:6), Pécs – Košice 7:0 (14:0)
3.kolo: Košice – Kärnten 4:3 (9:6), Pécs – Prešov 7:0 (14:1)
4.kolo: Debrecín – Košice 5:2 (10:5), Prešov – Kärnten 4:3 (8:7)
5.kolo: Pécs – Kärnten 6:1 (12:2), Debrecín – Prešov 7:0 (14:1)

Konečné poradie:
1.	Multi Alarm SE Pécs
2.	HG Debreceni TC-DSI
3.	Betpres Košice
4.	BC Prešov
5.	ASKÖ Kelag Kärnten

Spracoval: Filip Guldan